Internationale Hockey-Liga 1992-93

Den Internationale Hockey-Liga 1992-93 var den første sæson af den Internationale Hockey-Liga, der var blevet stiftet som afløser for det sovjetiske ishockeymesterskab efter Sovjetunionens opløsning i december 1991. Turneringen havde deltagelse af 24 hold, der først spillede et grundspil i regionalt opdelte grupper, hvorfra 16 hold gik videre til slutspillet.

Mesterskabet blev vundet af Dynamo Moskva, som også havde vundet det sovjetiske mesterskab de foregående tre sæsoner i træk, og som i alt havde vundet fem sovjetiske mesterskaber. Sølvmedaljerne gik til Lada Toljatti, som i slutspilsfinalen tabte med 0-3 i kampe til Dynamo Moskva, men som opnåede det bedste resultat i klubbens historie. Finalisterne havde i semifinalerne besejret Traktor Tjeljabinsk og Krylja Sovjetov Moskva.

IHL

Hold 

Turneringen havde deltagelse af de 16 hold, der havde spillet i Højeste Liga i det sidste sovjetiske mesterskab, samt 8 hold, der den foregående sæson havde spillet i Første Liga. Holdene fordelte sig på 19 hold fra Rusland, 2 hold fra Kasakhstan, 1 hold fra Letland, 1 hold fra Ukraine og 1 hold fra Hviderusland.

Holdene var inddelt i to konferencer, der igen hver var opdelt i to divisioner.

Grundspil 

I første fase af grundspillet var de 24 hold inddelt i fire regionale grupper, hvor holdene spillede en firedobbelt turnering alle-mod-alle, hvilket gav 20 kampe til hvert hold. Herefter blev gruppe 1 og 2 slået sammen til Vestkonferencen, mens gruppe 3 og 4 blev slået sammen til Østkonferencen. I hver konference spillede holdene en dobbeltturnering alle-mod-alle, hvilket gav yderligere 22 kampe til hvert hold. De otte bedste hold i hver konference gik videre til slutspillet.

Gruppe 1

Gruppe 2

Gruppe 3

Gruppe 4

Vestkonferencen

Østkonferencen

Slutspil 

Slutspillet havde deltagelse af de otte bedste hold fra hver af grundspillets konferencer. Holdene spillede en cupturning, hvor alle opgør blev afgjort i bedst af tre kampe.

Ottendedelsfinaler

Kvartfinaler

Semifinaler

Finale 

Finalen blev spillet bedst af fem kampe.

Første Liga 

Første liga var turneringen om mesterskabet på niveau 2 i de tidligere Sovjetrepublikker. Holdene spillede udelukkende om mesterskabet på dette niveau. Det var ingen oprykning til IHL.

Hold 

Første Liga havde deltagelse af 49 hold, heraf
 13 hold, der den foregående sæson spillede i Første Liga.
 28 hold, der den foregående sæson spillede i Anden Liga.
 8 hold, der var rykket op fra lavere rækker.

44 af holdene var russiske, mens 2 af holdene var fra Kasakstan, 2 fra Hviderusland og 1 fra Ukraine.

Fase 1 

Alle puljer spillede en firedobbelt turnering alle-mod-alle, og de 5 eller 6 bedste hold i hver pulje gik videre til Fase 2.

Zone 1 Nordvest

Zone 2 Central

Zone 3 Volga

Zone 4 Ural

Zone 5 Sibirien-Fjernøsten

Fase 2 

I fase 2 spillede de 26 hold, der var gået videre fra fase 1 om 12 pladser i slutspillet. De 26 hold blev inddelt i tre nye regionale zoner, idet holdene fra zonerne Nordvest og Central blev samlet i en pulje med ti hold, og holdene fra zonerne Ural og Volga blev samlet i en anden pulje med ti hold. De seks hold fra zone Sibirien-Fjernøsten forblev i deres separate pulje. Puljerne med ti hold blev afviklet som en dobbeltturnering alle-mod-alle, mens seksholdspuljen spillede en firedobbelt turnering alle-mod-alle.

De fem bedste hold i puljerne med ti hold og de to bedste hold i puljen med seks hold gik videre til slutspillet. Vinderen af de tre puljer og toeren i zone Volga-Ural gik direkte videre til kvartfinalerne, mens de øvrige otte hold måtte starte slutspillet i ottendedelsfinalerne.

Zone Central-Vest

Zone Volga-Ural

Zone Sibirien-Fjernøsten

Slutspil 

De 12 hold i slutspillet spillede en cupturnering, hvor ottendedelsfinalerne og kvartfinalerne blev afgjort bedst af tre kampe, mens semifinalerne og finalen blev spillet bedst af fem kampe.

Ottendedelsfinaler

Kvartfinaler

Semifinaler

Finale

Kamp om 5.-pladsen

Kamp om 9.-pladsen

Kilder / eksterne henvisninger 
 Hockey Archives - Championnat de Russie 1992/93

Noter 

1992-93
Ishockey i 1992
Ishockey i 1993